
Taaja khabar 



Ambalal Dahyabhai Patel (13 March 
1905 - 1 October 1969), jiske A. D. Patel 
(nai to khaali AD) ke naam se jaana 
jaawat rahaa, Fijj ke ek Hindustani wakiil 
aur politician rahaa. Patel, Fiji ke 
Legislatuve Council me 1944 se 1950 
talak, aur 1963 se 1969 talak rahaa. 1964 
me Patel, Fiji ke sab se purana political 
party, National Federation Party (NFP), ke 
suruu karis rahaa. Patel, 1964 se 1966 
talak Member for Social Services rahaa 
aur ii time uu dekhais ki uu aage dekhe 
waala admi rahaa jab ki uu Fiji ke dehaati 
jagha me library khole ke suruu karis, Fiji 
National Providend Fund ke suruu karis, 
jaati pe aadharit unions log ke ek kare ke 
kosis karis aur Fiji khatir ek University ke 
maang karis. Uu 1929 se 1969 talak 
aapan common roll ke mang pe atal 
rahaa. Uu Fiji ke ek barraa kisan ke union, 
Maha Sangh ke bhi suruu karis rahaa aur 
1969 me kisan log ke khatir achchhaa 
cane contract dewais rahaa. Uu khaas 
yogdaan Fiji me Sangam ke bhi diis rahaa 


■ 11 August - Lautoka ke Churchill Park me 
Labasa , Lautok a ke 1 -0 se harae ke 2019 
Battle Of Giants, ke jiit liis. 

■ 29 June - Savusavu me 
SODELPA ke annual general 
meeting me, ek barraa kaiviti 
ratu, ii bolis ki NFP aur FLP 
'vulagi' (mehmaan) ke party 
hai. 

■ 27 June - Fiji Trades Union Congress ke 
general secretary, Felix Anthony ke 
employee contract ke baare me jhuuta baat 
bole ke aarop me giraftaar karaa gais . 

■ 12 May - Lautoka ke Churchill Park me Nadi, 
Suva ke 2 -0 se harae ke 2019 Fiji FACT ke 
jiit liis. 

■ 26 December - Fiji me paida bhae, California 
ke polise, Ronil Singh ke ek driver jiske uu 
rokais rahaa, bandook se daag ke aar diis. 

■ 11 July - Fiji ke jaana maana sikchhak, Dr 
Saukat Ali Sahib ke maut hoe gais. Uu Fiji me 
parrhai likhai ke khaatir bahut kaam karis 
rahaa aur dui school bhi suruu karis rahaa. 

2017 ke Archive 


Aaj se sau saal pahile, 1917 me... 


■ Ek newspaper, Indian Settler, ke Fiji me 
suruu karaa gais rahaa, jiske English hissa ke 
sdapaadak, Manilal Doctor, aur Hindi hissa ke 
sampaadak Swami Manoharanand rahaa. 

■ 9 January - Allahabad, India me girmit ke 
birod me jaluus nikaala gais, aur isme Motilal 











































lekin Fiji ke non-Indian log uske jaada kar 
ke 1943 aur 1960 ke ganna ke kisan 
waala strike khatirjaane hae. (aur...) 


Aap janta hai... 


■ 1875 ke measles 
epi demic , jisme 20% 
Kaiviti logan mar gae 
rahin, ke Fiji me failae 
waala, Ratu Cakobau 
aur uske dui larrka 
logan rahin jon ki 
March 1875 me 
Sydney se ghuum ke 
lauta rahin. 

■ 1879 se lae ke 1916 
tak, 42 jahaaj, 87 trip 

me 60,553 girmitya logan ke lae ke 
Fiji se aais rahaa. Isme se 45,439 log 
Calcutta se aur 15,114 log Madras se 
jahaaj me charrhin rahaa. 

■ Fiji ke Legislative Council ke pahila 
Hindustani member Badri Maharaj 
rahaa, jiske Governor nominate karis 
rahaa aur jon 1917 -1923 aur 1926 - 
1929 tak Council ke member rahaa. 

■ Fiji me pahila football competition 
Nasau Park, Levuka me 1924 me, 
Cession ke golden jublee celebrate 
kare ke time, chhe Kaiviti team ke 
biich me Ricarnie Cup khatir, khela 
gais rahaa. 

■ Fiji ke Hindustani ke army me join kare 
ke khatir, 1934 me Indian Platoon 
banawa gais rahaa lekin iske 1940 me 
disband kar dewa gais rahaa. 

■ Royal Air Force ke khatir fighter plane 
kharide ke khatir, 1943 me ek Fighter 
Fund suruu karaa gais rahaa, aur ii 
paisa se nau fighter aur paanch 
bomber kharida gais rahaa. Ek fighter 
ke naam Fiji Indian Fighter rahaa. 

■ Fiji Trade Union Congress se pahile 
Ami Chandra, 1950s me Fiji Industrial 
Workers Congress suruu karis rahaa. 

■ Fiji ke 1997 ke constitution me 

English aur Kaiviti ke saathe 
Hindustani ke Fiji ke official language 
banawa gais rahaa. 


Nehru, H.S.L. Polak aurSarojini Naidu bhasan 
diin. 

■ 29 January - Badri Maharaj, jon ki Fiji ke 
Legislative Counci l ke pahila Indian nominated 
member rahaa, Council me aapan siit liis. 

■ 12 March - Defence of India Act ke niche, 
India ke sarkar, British colony ke khaatir 
majuur ke recruit kare ke band kar diis, larrai 
ke band hoe tak, nai to dui saal talak. 

■ June - C. F. Andrews, June se November 
talak Fiji me rahaa, aur ii paais ki Hindustani 
majuur mahangaai se dukh me rahin aur 
gimitya logan ke talab girmit suruu hoe se 
barrhaaya nai gais hai. Uu Fiji me dui school 
bhi banais. 

■ 19 November - I ndira Gandhi , jon ki India ke 
Prime Minister chaar term tak rahis, ke janam 
bhais rahaa. 

■ 1916 me na koi girmitya logan Fiji aain, aur 
jahaaj nai mile ke kaaran, na koi logan India 
lautin. 

Aaj ke featured chapa 



Kawango (Scientific naam: Lethrinus nebulosus, English: 
Sprangled emporer, Kaiviti: Kawago ) ek rakam ke 
machhri hai jiske Pacific aur Indian Ocean ke garam 
jagah pe pawajaae hai. 

"https://hif.wikipedia.org/w/index.php?title=Pahila_Panna&oldid=256529" se lawa gais hae 


li panna ke 9 June 2020, ke 18:27 baje, pichhla time badla gais rahaa. 

li text Creative Commons Attribution-ShareAlike License ke niche available hai; additional terms may apply. See 
Terms of Use for details. 







